รากฐานของการปฏิรูปเศรษฐกิจที่สัมฤทธิผล คืออะไร
รากฐานของการปฏิรูปที่สัมฤทธิผล: คุณลักษณะ 3 ประการของการปฏิรูปที่เอาชนะความไม่เสมอกัน 2 ประการ
จากความไม่เสมอกัน 2 ประการข้างต้น การปฏิรูปที่สัมฤทธิผลควรมีลักษณะ 3 ประการดังต่อไปนี้


ประการแรก การปฏิรูปมาจากการยินยอมและการมีส่วนร่วมอย่างทั่วถึงของคนในระบบเศรษฐกิจ (OECD, 2010) โดยการมีส่วนร่วมจะเกิดขึ้นได้หากผู้ปฏิรูปและคนในระบบเศรษฐกิจมีแรงจูงใจและกลไกในการสื่อสารและทำงานร่วมกัน ทั้งการร่วมงานภายในหน่วยงานรัฐและความร่วมมือระหว่างภาครัฐกับเอกชน ทั้งนี้การสื่อสารมีความจำเป็นอย่างมากในการปรับแรงจูงใจของคนในระบบเศรษฐกิจทุกคนให้เป็นไปในทิศทางเดียวกัน โดยเฉพาะกลุ่มผลประโยชน์เดิม


ประการที่สอง ผู้ปฏิรูปมีแรงจูงใจที่จะริเริ่มและขับเคลื่อนการปฏิรูปจนเสร็จสิ้น โดยแรงจูงใจในการปฏิรูปควรอยู่เหนือวัฏจักรทางเศรษฐกิจและวัฏจักรทางการเมือง นอกจากนี้ผู้ขับเคลื่อนการปฏิรูปควรมีอำนาจในการดำเนินการปฏิรูป (Bates and Krueger, 1993) ทั้งอำนาจในการประสานให้เกิดความร่วมมือระหว่างหน่วยงานภาครัฐและเอกชน การคานอำนาจกับกลุ่มผลประโยชน์ ตลอดจนความน่าเชื่อถือในการสื่อสารกับคนในระบบ

 

ประการที่สาม มีเครื่องมือปฏิรูปที่หลากหลายให้ผู้ปฏิรูปเลือกใช้ตามความเหมาะสม มีทรัพยากรทางเศรษฐกิจเพียงพอสำหรับการปฏิรูปโดยไม่ส่งผลกระทบอย่างรุนแรงต่อฐานะทางการคลังหรือเสถียรภาพทางเศรษฐกิจ และมีหน่วยปฏิบัติการที่มีแรงจูงใจและมีกำลังในการขับเคลื่อนการปฏิรูปในระดับปฏิบัติการ
5.ความรู้ทางการเงิน,4.ข่าวเศรษฐกิจและการเงิน,3.ตลาดการเงิน & ผลิตภัณฑ์และบริการทางการเงิน